gondola.hu - Izgalmas gyerekprogramok az Egy Csepp Világnapon
Az Egy Csepp Világnap színpadán népszerű televíziós sorozatok színészei és sztár-műsorvezetők – köztük Erős Antónia, Barabás Éva, Szellő István, Tokár Tamás, Solti Ádám – szórakoztatják a közönséget. A zenei programról Gáspár Laci, Kocsis Tibor és a Talamba Ütőegyüttes gondoskodik, míg a gyerekeket a közkedvelt Kicsi Gesztenye Klub, a Kolompos együttes és Kovácsovics Fruzsina koncertjei várják. Lesz ingyenes MOL-ugrálóvár, KiDS Birodalom speciális ugróiskolával és puzzle kirakással. A legkisebbek a Mesekert játékudvart próbálhatják ki, és egész nap nyitva lesz a Teddy Maci Kórház, ahol plüss macik „gyógyulnak” a gyerekek és az orvostanhallgatók segítségével.
A kisebbek együtt díszíthetnek desszerteket cukrászmesterekkel a "Zsolnay Kávéház színpadnál", mg a nagyobbak a Budapesti Szabadidősport Szövetség jóvoltából darts, bicikliszimulátor és interaktív evezőpad segítségével mozoghatnak, de lesz társasjáték-tanítás és ízelítő a Láthatatlan kiállításból is. Idén is ingyenes szűrések, diabetológiai és dietetikai tanácsadások várják a családokat. Meg lehet kóstolni a készlet erejéig Magyarország Cukormentes Tortáját, a Kicsi Gesztenyét a rendezvény főtámogatója, a 77 Elektronika jóvoltából.
A cukorbetegek számára klubtalálkozó is lesz előadásokkal, dietetikai tanácsadásokkal, recept csereberével. Fontos eseménynek számít évről évre az alapítvány patikai programja, a Cseppont Patikahetek is. November 11-24. között jelentős kedvezménnyel vásárolhat bárki bizonyos egészségügyi mérőeszközöket és tesztcsíkokat több száz patikában. Az Egy Csepp Világnap főtámogatója a magyar fejlesztésű Dcont® vércukormérő készülékcsaládot gyártó 77 Elektronika Kft. Az Egy Csepp Világnapon a tombola fődíját - egyhetes, 2 főre szóló görögországi nyaralást – az IBUSZ ajánlotta fel. További információk: www.egycseppvilagnap.hu